Mario Bressan Simon 

La s-ciona del zender e del missier. 

Na olta el zender barba Cencio e el missier barba Gioani i e ndai al lanzin a bever en onbra e par parlar de le 
noze. El barba Cencio, che el era a la bona e anca indrio come el toca de boia, par farse veder bel dal barba 
Gioani el disea che I parlea trei lengue, e cossi, a ogni lengua foresta, i bevea n onbra. 

Cuande che i e rivai a la sesta lengua i era ciochi intieri, e cossi i se a invia par andar a casa. Co i e lugai a la 
oltada, el barba Cencio, che I avea ancora set, el a dit: "Me e vegnu in mente che so n altra lengua, el 
magiaro ... tornon in inte e beon ancora n onbra!" 

Ma barba Gioani el g a respondu: "Par encoi basta bever, I inportante I e che n doman siede bon de parlar e 
de farve capier da vossa femena!" 

Cuesta / e na s-ciona che la nona la ne contea cuande che arion picioi. L e passa tanti ani, ma cuande che 
me vien in mente sta s-ciona, mi ride ncora come na popa picioia. Cuesti personagi par che i sie esistii 
davero, par cuesto bisognaree record arse dei ten pi che ormai i e iontani, ma i a vaich del di d encoi. 

(Gosalt) 




Attilio Caffaro (Tilio Bia) 

Marieta e la gorna. 

An di me mare me ciama: "Va a aiuta Tita ia inte strada, che al e straco, poro vecio." Al strozaa do an 
pezedat poco pi gros del tubo de la fornela. 

"Tita, seo anda distante a tolo?" Visto che passaa dente, el dis: "Son anda su in zima, che ei un colonel del 
nono (*)" E al me avea fato zignot. "Fiol, ancuoi polso, son straco; doman te insegno a fa na gorna." 

Al di dopo, dopo meodi, al me avea ciama e ei coresto ia. L avea ingrapa el pezedat con doi toe su alto da 
tera; mi i avee mena la mola, lui el se avea gua el manarin da scuara e la sapa; aveo fato doi oci come 
panet a vede come al tiraa ia al filo morto co la piera a oio. Ei pensa: - laoro rognos.- 
El se avea sbucia su le man, e I avea taca, al manarinaa e al parlaa: "Te racomando, a scuara e scava se 
scomenza da la testa verso la zima." E duto conza con ostie e sacramenti. 

L avea tira na facia dreta che meio no I podea; aveon metu chela scuarada de sora e I avea scominzia a 
scava. "Te digo, sta atento che la sapa no te perdona; la te verde an denoio." Dopo I avea ciapa an sgrossin 
col fer tondo e tira via le s-ciopadure. 

Eraon dudi sul cuerto e cala do le corde: "Marieta! Fa un laz a fabrica."** 

Pora femena, meda spasemada a vedeme in zima al cuerto, I avea fato doi grop. 

L aveon tirada su, e aveon poia sta gorna inte i ganci; el se avea betu a tira sarache che no aveo mai senti, 
pedo de un fariseo; po el m a varda con sinpatia: "Girete!" 

Ei sentu na manada su la schena; I avea ciapa camisa, maia, braghe, mudande e al me avea cenu con la 
testa in do, a sgropa le corde. Da partera ienia su le pedo insolenze che se pol pensa: "Poro gramo, inbezil, 
insemeni; te I cope! Scemo de guera!" E dal cuerto fulmini e tenpestade: "Tasi; insulsa, befana, redosola, 
perpetua, insemenida. Se te fosse ca te butarae do de sote!" 

Mi avei pensa col cuor che me batea inte le rece: - Tasi Marieta! Se no el me mola!- 

In duti i casi, sean tornadi do contend; Tita el se avea magna an pachet de trinciato, e a forza de sbucia, I 
avea fato le stele color cafelate: na puza da bagol che me tolea el fia, ma ero contento che aveo inpara a fa 
na gorna, e anca an fraco de sarache. 

*metafora per indicare un luogo non ben definito di tag Ho abusivo di piante. 

**tipo di nodo scorsoio che piu e sottomesso a trazione, piu si chiude. 



(Nebiu) 




Giovanni Battista Da Rin Pagnetto (Tita de Ina, 1930) 

Al me paese. 

Che bel che era al me paese cuanche I era pi puareto! Cuanche le femene avea ncora le carpete, i omis no 
se fasea la permanente e i tosate se contentaa de doe stracaganasse. Che bel che era! 

Me piase pensa co deo col pare a mena co la lioda le taie la da la siega, a sea e fei sandole da bete sul 
cuerto. Era n carel che dea avanti sui rule de len co su una taia, e la na siega che dea su e do svelta svelta, 
e seaa fora la brea. 

Al segat, senpre co la bareta de lana, al spostaa coi coi e le leve la taia, e subito al carel tornaa ndrio pronto 
a sea n autra brea. Era fredo, ma staseone la a varda. 

Me piase anche pensa co porteone al sorgo a masena la dal molin. La mare vignea col darlin e io co la 
careola. N on gran, Vitorio, tolea su i sache de sorgo come che i fosse piuma, al dea su par na sala de len 
erta, dopo n tin al molin scominziaa a gira co n gran rumor e la do vignea fora, ca la farina e de la la 
senbola. 

Par aria era duto n polvar bianco e deone fora anche noi bianche ma contente, co la nostra farina. 

E no puoi desmenteame co I nono me mandaa ia dal fauro, che a I bete le lame sote la lioda nuova. La inte 
era duto negro de fumo e sto on, anche lui gran e co sto ciapel negro, co la tenaia al tiraa fora da la forgia 
sti fer ros che al batea, al giraa, al piegaa co ntorno duto na sintila. Me par de sinti ncora al martel sul 
incudin: tin - tin - tin - tinininnn... 

E me penso co deo a tole le scarpe, che la mare avea portou a giusta la dal scarper. L era sto on sentou sun 
scai con sora i denoi na falda blu, che co na sgubia al sbusaa al corame, al passaa i doi file e po al tiraa e 
subito I tornaa a sbusa. "Son vignesto a tole le scarpe", e lui al disea "Si fiol". E la n medo a dute ste scarpe 
al tolea su propio le mee. 

Come se fa a no pensasse de chi marengoi che d inverno i stasea la tel fredo a feine le liodete? No i parlaa 
tanto, ma era le so man che disea duto, chele man scure de laoro, piene de crepadure, coi dede storte da I 
artrite. Chele era man de artisti, basta solo varda le seradure dei portoi de n ota, i corlete che forse e ncora 
par le sofite, le cucete de cucera laurade a intarsio, duto fato a man e co puoche arnesi. 

Avon perso chel patrimonio de braura artigiana n canbio de una scatola de botoi che ne fa sent! inportanti: 
basta fraca un boton e se verde la porta, basta fraca e se sera al portel, basta. basta. e ncuoi nessun se 
spiega al parche. 

Penso che me avarae piasesto ave chele man scure, piene de cai. 

Ades i omis a le man come le femene, lisse, bianche come le candele, zenza un stris, zenza na bota, man da 
botoi. Me vardo le mee e me vargogno, man morte, bone a fei nuia, e parche no le feze bruta figura le tieno 
sempre te fonda, fracade do. Calche ota tiro fora una, cuanche nissun me vede, me neto ia la goza dal nas e 
subito la beto a sconde. 



(Laio) 




Piero De Ghetto de Roche de Liseo (1932) 

Gelateria todesca. 

L era na bela dornada del mes de luio. La teraza fora de la gelateria I era piena de dente. Davesin de la 
vetrina agno che io vendeo gelato, I era na veceta sentada do che me vardaa fito intanto che la se magnaa 
la so porzion co la so bela brama ia par sora. 

Da la de n tin, co la iacheta bianca ize daos, son du a me senta do suparpede e ei scominzia a ciacola. La 
solita robes: da agno che la ienia, parce che la era sola, se la cognossea la nostra gelateria e se I era ienuda 
ancora a se magna al nos gelato e via descorendo. 

Daspo I a scominzia ela: "16 me moo puoco, stago de cesa no massa distante da ca, vivo apede me fiol che I 
a na botega de arloie. Incuoi son ca parce che conpisso i anes e goleo feime an regalo; magare no, ma i 
anes i e tante: novantadoi. E tu? Da ce parte d Italia ienesto? Canche io ero dovena, deo senpre a passa la 
vacanzes in Italia". 

Canche i ei dito che ienio "aus den Dolomiten", la me a domanda se cognosseo Cortina d'Ampezzo. 

"Autroche, i ei respondu, anche parce che ei passa vinte ane de la me vita a Cortina." 

Da chel momento I a parla solo ela: "L era i anes 1938 o 1939 d inverno, ancora prima de la guera. Io e I me 
on passeane la nostra vacanzes al Hotel Cristallo. Me penso del nieve, de la vita che faseane, de duta la 
dente inportante che aon cognossu e tanta autra robes. Pi che see me penso de n on che aea inon Leo M. 
(che io ei cognossu del 1950 I). 

Leo I era an on "charmeur" (affascinante). Al me puoro on, che I e mancia da pi de trenta ane, no I a mei 
sau che inchelota - Ich bin fremd gegangen (da nos se dirae: i ei fato i corne). 

Infin che la me contaa chesta robes, chel tin de gelato che I era resta ize copeta al se aea delega. La e 
levada su e la me a dito: "A se revede; an autra ota te conto argo autro". 

L e passa tre ane da alora e io son senpre ca che aspieto de sae al resto. Che see soziedu argo de mal? 
(Borcia) 




Anna Maria De Zolt 

Le pere dla Piai. 

Ine tante, bience, dale, verde e blu com I aga, le monte, al saroio e I ziel, ina i colore dal bel Comelgo. Par 
che n le val ninte, inveze chissa che mistere ch le sconde dinze d se se savasson scoltale. 

Secole d vita: da gno sarale tmade du? Cuanto ale soto inante da rve du in cio, slissede da I aga neta dla 
Piai? Scuerte da la geza d inverno, sodade dal saroio d istede. Ine rodlade du tra gios e saute, portade da le 
montane; ades le ine ferme su le giare dla Piai. 

Le ei fate diventa getis de due i colore: animai ch vo fei col ch i vo, propio com le pere ch va da sora in du. A 
spiele le me someia vere ma ine pere mute! N po di col ch le sconde: ie ei provo a pensa ai su sagrote. e da 
come ch le ere fate, e gnud fora ... getis! 

(Cianplongo) 




Laura Gaspari Morota 

Me vardo intorno. 

D outon, pi che mai, me sa bel me bete un bon maion cioudo, daerse ra porta de losa e min 'si defora, inze 
meso i bosche. De chesta stajon i a un odor duto so: odor da mus-cio, da umedo, odor che me fesc capi che 
ra natura se moe, che I ziclo de ra stajos el sin va inaante trancuilo e gario, senza che nos fajone algo par i 
da na man. 

Me sa bel vede che ra natura sa pi de nosoutre, che ra fesc chel che r a da fei senza bisoin che calchedun i 
dighe cemodo. Chesto me da na sensazion de segureza che nuia outro me sa dona. 

L e da varda ben polito agnoche se zapa, 'sobas. Po senpre esse calche zeramandola negra e lustra ch a se 
moe svelta inze r erba o che ra m a sentu rua e r e la ferma, come scuro sas, col cuore ch i bate svelto, 
spetando che feje io el prin pas par min 'si o mangare par i fei del mal. Ra no sa, por bestia, che ra me fesc 
solo nafre de grizo! 

Canche see pizora es ciapae inze man, es carezae passando el palpin, pian pian, da ra testuca fin 'so in son 
de ra longa coda. Es no scanpaa mia. Fosc che I cioudeto del me diedo I ea na roba noa par eres e i saea 
bel, opura el teror I ea tanto da no pode gnanche pi se moe. No sei! 

Fato sta che ades fajarae fadia a ghin tocia una, e me despiaje. Calche ota, anzi despes, sarae meo torna a 
esse come ra famea, curiosc, alegre, senza malizia e pies de mereea ves el mondo intiero. 

Alzo el nas da 'sobas. Respiro forte r aria che taca ormai a piziga ra pel. I raje del sol se fesc strada spavalde 
inze meso i rame smagrade dei brascioi. Ra foies, che es a nafre de linfa che ancora i core de inze, res luje 
de un verde trendo, mai vedu. 

Cheres che ormai s a rassegna a toma 'so, a dispeto de ra morte 'so par pede, es s a tento de colore che 
bete alegria e che sciouda i por brascioi deboto nude: 'sal, ros cupo, ran, maronzin ... penelades ben dades 
sul sfondo de un ziel coscita zeleste ... che se I snasasse I arae odor da pitura ancora fresca! 




Alessandro Sepulcri ( 1957 ) 

Ciao, ru. 

Ciao ru, come stasto? L e n tin che no se sienton! Te sos senpre la che te ciacolee e te brontolee da solo 
come i mate, e chi elo che sa cosa che te as da di?! 

Ma stassiera ei sientesto che te me as ciama. Forse te te sientee solo e te volee compagnia. 16 me ei ferma 
e t ei scolta. E tu te me as conta n grun de robe che te as vedesto nte la to vita. 

Te me as conta de can che le canaie le ienia a se niscola e le te corea arente, e de come che le iavea a se 
bianda co la to ega; e de can che le farea le cianbulete, le sautea e le tomea e le piandea, e po le tornea a 
se leva e a ride e n autra ota a se bianda. E de le pache che le ciapea can che le mare ienia a le tuoi! 

Po te me as conta de duta la dente che, co la passea, la beea la to ega fresca e la starea a fei doi ciacole; 
ma no la te scoltea. E te me as conta de can che le femene le ienia a lava e le se contea dute le puze del 
paes, e del parfum de saon de Marsilia e ... e po nbota te as tasesto. 

T ei scolta, ma no ei sientesto pi nia. Forse te ere la che te pensee a chel bel niee che t avee cognossesto 
chel an, e che farea I amor apede te, ma che daspo n tin I a cognesto te lassa e pian pianin I e desto ves I 
mar, onde che I e n grun de ega e la toa, al confronto, I e manco de na ioza e no te conte pi nia. 

E po te me as parla da nuoo, e te me as conta de dute i moros che se sientea par pede te, e de le parole d 
amor che i se direa e de le pormesse che i se farea e ... e ades son io che no te scolto e me penso de chela 
nuizuta mora, can che aveo disissete ane e dei besin che se dareone e dei nostre auriei che no se destachea 
pi! 

Avaressone guolesto sta la par senpre! Ma ela cognea parti la di doman da bonora. E lora anca nosautre te 
on dato la nostra ega, chela che la ien fora dai guoie e bianda I mostaz. E te on dato I dolor che parea che 
ne spachesse I cuor e che no se podesse pi vive ... 

Ma inbota anca io m ei desseda: tante ane e passade e ades son deboto vecio. Te vardo e no serve di pi nia. 
Na di io no sarei pi ca a bee la to ega, ma tu te scoltaras ancora le pormesse che magari fara I me fiol a la 
so nuiza, o forse te vedaras i duoghe dei me neode, le so corse, i so saute e le so tomade nte la to ega. 

Me racomando, parcuri e vea su de luore come te as fato apede me. E seve che anca se calche ota no me 
fermo e somea che no te scolto, tiro senpre na reia par sienti se te brontolee e te me ciame. 

E can che sara la me ora, parlame ncora come incuoi, sossureme parole dolze come te as senpre fato e 
porteme ia e cenme par man e ninoleeme, cosi no avarei paura de fei chel ultimo viado, chel da onde che no 
se torna pi in dos. 

E ades I e ienesto tarde, e cogne di. Te saludo ru: sani, a daspo. 



(Pozale) 




Piero Bressan Bernardi ( 1920 ) 

La canpanela. 

Sona sona canpanela, 
sona presto e sona tardi, 
tra lontan la to vos bela, 
no sta farte dei riguardi. 

Sona senper canpanela 
che te sente ogni balcon, 
co te Cesa na candela 
ciama tuti a le funzion. 

Sona pur, o canpanela, 
cuant che i nas e cuant che i mor, 
sona forte e sona snela 
co doi cor se font I amor. 

Sona sec, no esser lenta, 
tra i to bot senper de pi, 
cuant che fuma na polenta 
sul mantil a mezzodi. 

Sona I maio in mez ai fior 
cuant che i di se fa pi ciari, 
se fa grant anca I nos cor 
co t i ciama pa I Rosari. 

Te I invern da la to Pieve, 
tuta bianca, en ventesel, 
el passa e I va sora la neve 
e I to canto arzonz el ziel. 



(Gosalt) 




Sara Casal 

Sol. 

Son solche mi 
son mi sola 
sun sto triol 
fat de nia 

son solche mi 
son mi da sola 
sun sto triol 
che no sa da nia 

lontan dai luoch 
lontan da dut 
lontan da dut 
e lontan da nia 

Mi inta mez 
a sto let de fuoie 
che sgola de mal 
... none nia 

son solche mi, 
che faze n son 
che no sa 
da nia 

che faze n son 
che no ol 
di nia. 



(Zoldo) 




Italo De Candido Ciandon (1929( 

Al mio cianto. 

Al mio cianto sea n pez 
n sinbol de serenita 
auto, dreto, n pes, 
vardo co umilta. 

Vora esse zerto 
che dinze i uzelute 
i cianta n conzerto 
pai vece e i canaiute. 

Par lore al mio cianto 
sea conforto a duce 
par seda al mio pianto 
sea dolze ciuce. 

Par la seide de giustizia, 
vora ncamd 
che fosse na delizia 
bee al mio amo. 

Se po na slavina 

0 na bruta sita 
sormi me rovina 
e me tole la vita 

porte a ceda 
rame e bore 
e ognun creda 
ch io sea ped lore ... 

Bicele a fei fogo: 
le stele fara fiame 

1 ultmo mio sfogo, 
parole de bailame 

d un cor che deme 
che se disgola 
che spreme 
che consola. 



(Sa Stefi) 




Aldo De Lotto (1949) 

Fora da I onbria. 

Ei canbia el me nome 

tante ote ormai 

i me a copa la femena 

i a copa i me fioi 

ma i amighe e tante 

e calchedun e ca 

col so s-ciopo sconto nte tabia 

Ncuoi bonora ereone n tre 

e stassiera son resta solo che io 

ma no me arendo 

e paura nia 

cuanche ienaron fora da I onbria 
Una vecia femena nte I so tabiaron 
la ne a sconto ben na note sote I fien 
e rua i todesche, ela no a parla, 
e I e morta la senza sospira 
I soldade cruche intorno a ciasa mea 
i me mena n piaza e la I Russo fa la spia 
Renato e io col iedo ne a segna 
do davante cesa i ne a mena 
do davante cesa i ne a pica 
Al rumor del Pipo che 
'so lea sora I val 
la mare nbota 
destudea I feral 

la mare che de me ancora no sa nia 
fin cuanche no son ienesto 
fora da I onbria. 



(Domeie) 




Giacomina De Nard 

Na vita sote 'I Pelego. 

Son stada pitus de veludo dal, 
al ciaudo de na coa pizola e segura 
e daspo na bedola spaurosa 
che spordea la testa intra i sas 
par spiona al prin sol d'insuda. 

D'istade ero sghirata piena de morbin 
che sautaa ramo par ramo 
da'n di a chel autro, 
e anche zirga ize 'I turchin, 
libera de bala, parti e torna. 

Co la prima brentanes d'auton 
come feda che desmontea, 
ei sentu la guoia de la stala, 
par aspieta al nieve in santa pas. 

Stao ceta, a I'onbria, ize 'n cianton, 
taso e penso, 

sora la iostra de la staiones 
che gira senpre pi 'n presa. 

Me incordo solo ades che, 
canche aveo davante 
an varoto pien de anes, 

'I era ledier come autoguoi 

seca da vento setenbrin; 

e al di d'incuoi, 

al me rusach medo guoito 

al pesa su la spales 

come na ciaria de legna verdes. 

Me piasarae resta sote la me erodes, 

ize na goza de rasa de pezuo 

che la sluse al sol e a la pioa.; 

rasa che sa da bosco bon anche da seca. 



(Borcia) 




Lucio Fedon (1980) 

Vision. 

Na vecia cucera 
piena de fifole 
su la vara 
onde de pra, 

che la perde le foie 
te I'autono triste 
e somea mola 
piandeste e piandeste, 

lagreme e ioze 
spietando la fauz 
che la toma negra 
sote na luna che la tase. 

(Domeie) 




Agostino Girardi de Jesue (1929-2000) 

Note chieta. 

Note santa, note chieta! 

Vea solo, benedeta, 
ra Madona con Jusepe. 

Sul pizeto dal bel vis 
luje duto I paradis, 
luje duto I paradis. 

Note santa, note chieta! 

Ai pastore ch i ra spieta 
sona i anjele dal zielo 
ra noela del Signor: 

I e ca I Cristo Salvador! 

I e ca I Cristo Salvador! 

Note santa, note chieta! 

Ra bociuca pizoreta 
ride I Iusto, duto amor; 
ra salveza I vien a da; 
bate r ora del Nada, 
bate r ora del Nada. 

(Anpezo, da "La Use di Ladins", 19/12/1992) 




Sabrina Menegus de chi de Martin 
La strada che no t as fato. 

Les se verdea doi strades ize n bosco dal, 
e gramo de no pode failes dutes doi 
e esse n on solo, me son ferma an toco 
par vardagheno una fin agno che dio a ora, 
agno che la voltaa ia ize medo la brusses. 

Ai ciapa cheloutra, cume che credeo iusto, 
furse parche la someaa meo, 

I era cuerta de erbes e poco segnada; 
anche se dute chi che i era passade 
i les aea redotes conpagnes. 

Chela bonora duta doi la strades no les mostraa 
nissuna pedega negra ize la fuoies. 

Me son cenu par n outro di la prima strada! 

Anche se saeo che na strada la mena a n outra strada 
no credeo che sarae mai torna indos. 

Contarai sta storia ize n fiado 
ize carche luo, ca de anes e anes da ades 
doi strades les se verdea ize n bosco, e io 
io son du par chela manco batuda 
e chesto I a canbia duto. 

(San Vido, da "The road not taken" de Robert Frost) 




Massimo Mosena Noni ( 1966 ) 

Pianz al ziel. 

Pianz al ziel, 
su la rotonda de Igne, 
e sui schei gia strazai, 
e su chi da straza. 

Pianz al ziel, 
sul Messner Museum, 
e sora ai Vert, 
da zento Euro. 

Pianz al ziel, 
sul circo del Moro, 
e su chi paiazi 
che i I a metu su. 

Pianz al ziel, 
su la giustizia, 
chi che la zerca, 
i sara giustiziai. 

Pianz al ziel, 
sora de noi, 
che saon duti ste robe, 
ma doon tase, 
par porta a casa 
an tooch de paan, 
senpre pi agre, 
e senpre pi scaars. 

Pianz al ziel, 
sora de mi. 



E a I piof. 
(Zoldo). 




Eliana Olivotto 
E mi ... ere n sas. 

Al silenzio al cuerdea la montagna 
co I so nero tabaro. 

Sol che n brontolar ... 
an rodolar de giare ... 
da lontan ... E mi ... ere n sas 
ingioti inte I me urlo 
che taiea I aria. 

An 'sol. 

Senza pi ale. 

Gnent da ciaparse fin do bas. 
Parche, montagna, 
pare he? 

E mi, che a ti me branchee, 
che te sbasie, 
che te brazee ... 

Ma, fursi, cua in fra i mus-ci 
e I balsamo dei mughi, 
me polsaro, 

come che me insognee, 
in fra i to braz de piera. 

Cua nissun me catara pi. 

Senpre co ti, matina e sera, 
deventaro an s-ciot de erba 
co le radis slongade 
inte de ti. 

(Ospedal) 




Gisella Paolin 
Sogni a oci vert. 

De nef senper na gran peta, 
tante corse en ridoleta, 
na gran tronega de mui 
che fea su tut en ciufui. 

Le mentine tute paze, 
i betin fat su de straze, 
el scaraboc col nono Nin, 
porta legne col darlin. 

E dintorn bele fanele, 
di su e du par le burele. 

I carciofi en freo enbroiai 
da chi che no volea formal. 
El fil vecio che vien nof, 
du da le pite a dole vof. 

Fa palestra sui pomer, 
e fa ciasse inte soler. 

I di pien de fantasia, 
e tut chest, ve parlo nia? 

(Canal) 




Adeodato Piazza Nicolai (1944) 

No sta dormi massa. 

Micio micio sote la cuerta 
varda ben la porta verta 
che davoi dorme n auzel 
te la gabia cuasi par tera. 

L sogna forse la primavera 
che fa fadia a feisse senti. 

Micio micio no sta fei finta 
de ronciona come I paron 
cussi tanto straco dopo 
la sbornia apena finida. 

Verde n ocio, leca i bate 
fei chel sauto sora I sofa 
aonde te ciate n tin de formai 
tomou niere sera da la soa man 
cuanche I scanaa n goto de vin. 

Micio vecio date da fei se 
te vuos vive fin dopo doman 
senza noa n medo a I pantan. 

Padova, 25 marzo 2008 

(Vigo) 




Gabriele Riva ( 1975 ) 

Su le ale. 

Nte I canton de n ostaria 

drio na tola lustra e voda 

le os de la dent, come pite sturigade, 

le me sbusa le rece, 

le me incioca i pensier. 

Del liber sot ai oci 
no resta che foi bianch, 

I encioster el s a smari 
ciucia da la confusion, 
sbiadi dal gran bacan. 

Sgola ia lontan, pensier! 

Passa anter ste lastre e slontanete da cua. 
Assete nda, ledier, ciar, zenza peca. 

Verdi fora le ale grande, 

che no i te ciape, che no i te lighe. 

Mi intant tramude in la el me got pien, 
me leve su e po salude. 

Fora da la bolgia torne inte de mi 
e co na ociada al sol 
me son inascort de ti. 

(Oltach) 




Bruno Ferroni 

L erba de Lia. 

Personaggi. 

Primo cantastorie 
Secondo cantastorie 
Lia 

Gigio Olpe 
Santa Giustina 
San Lucano 
Santa Margherita 
Santa Caterina 
Santa Barbara 
Sant'Agnese 
Sant'Agostino 
San Francesco 

La scena avviene in Auronzo, verso la meta del XVI secolo. 

Nella borgata Zardus, in quel di Auronzo, verso la meta del XVI secolo, vive una donna, Lia. Prepara strane 
pozioni con erbe curative che solo lei conosce, talmente miracolose perche, dice, le raccoglie dove e passato 
Torso di San Lucano. La gente superstiziosa e credulona, la ripaga come puo, a volte anche privandosi del 
necessario. 

Ma la malattia busso anche alia sua porta, e Lia provo su di se i rimedi fittizi che vendeva alia gente, senza 
ottenere pero alcun risultato. 

Una notte, a forza di invocarli, le appaiono in sogno i Santi Giustina e Lucano, patroni rispettivamente delle 
parrocchie di Villagrande e Villapiccola di Auronzo. 

A loro si rivolge implorante, la povera e sofferente Lia, promettendo, se fosse guarita, di donare ai poveri, 
almeno la meta di quanto ha loro sottratto, e di comportarsi onestamente. 

Santa Giustina le indica il luogo, Col Burgiou dove Lia trovera un’erba miracolosa dalla quale, questa volta 
per davvero, ottenere un infuso che la fara finalmente guarire. 

Lia, fiduciosa, fa quanto Santa Giustina le ha indicate e guarisce. 

Da allora molta gente, pur senza conoscerne I’origine, chiama quell’erba "I erba de Lia". 

(Musica medievale che lentamente va sfumando. rullo di tamburo e gente che finalmente si fa silenziosa ed 
ascolta. il cantastorie, dopo aver girato lo sguardo sulla piccola folia, inizia cerimonioso il racconto. I 
cantastorie sono due. il primo si esprime in dialetto auronzano, il secondo, in lingua italiana.) 

Con loro entrano in scena alcuni Santi fra i quali Santa Barbara, patrona dei minatori cui e dedicate un altare 
nella chiesa parrocchiale di Regina Pacis a Reane; SantAgnese, le cui virtu erano additate alle giovani 
ragazze; Santa Caterina, cui e dedicata la chiesetta cinquecentesca all’inizio del paese. 

Coprotagonisti, i Santi Giustina, patrona di Villagrande (si esprime con la tipica calata padovana, dal luogo 
del martirio), comprensiva ed accogliente, e Lucano, patrono di Villapiccola, piu rude e determinate (anche 
per il fattaccio dell’orso, che per avergli ucciso la cavalcatura, fu costretto a portarlo in groppa fino a Roma) 
PRIMO CANTASTORIE. (a voce spiegata, guardandosi in giro con fare compiaciuto) Dente de Auronzo, 
gnoche, zenza che ve ofendeve ... ncuoi son ca de sta bela piaza a contave na storia, de chele che ve fara 
resta dute a bocia verta, e forse calchedun podara anche comuovesse ... 

(si guarda attorno per calcolare I'effetto) ... L ERBA DE LIA! 

(Interviene il secondo cantastorie che semplifica il tutto traducendolo in italiano) 

SECONDO CANTASTORIE. Gente di Auronzo, "gnocchi", senza che dobbiate offendervi. Oggi siamo qui in 
questa bella piazza a raccontarvi una storia che vi fara rimanere tutti a bocca aperta, e forse qualcuno potra 
anche commuoversi! L'erba di Lia! 

(musica) 

PRIMO CANTASTORIE. Tante, ma tante ane fa, ncora gnante del Concilio de Trento, ca n Auronzo era 
tenpe dure ... na fame, che le sorize scanpaa fora dai nauze co le lagreme ai oce. Malatie de na sorta che de 
pedo no podea capitia. Po sta val, longa e strenta, passaa de dute le genie... ma soralduto (ammiccando) 
todesse! Agno che i ruaa, no cressea pi nuia! 

(musica) 

S. AGNESE. La pore dente avea belo magnou dute le erbe che se podea e anche chele che no se podea e 
no restaa autro che prea i Sante che li ide. De cesa, apede I pree, anche lui magruto, se nvocaa S. Ostina e 
San Luguan, Sante nostrane che avarae capiu meo ce che era pi de besuoi. 

(musica, poi il gruppo inizia a recitare; ad uno ad uno, poi incalzante tutto il gruppo, la preghiera ai Santi 
patroni). 




Santa Ostina n tin de puina 
San Luguan daseme pan 
autre Sante agno che se 
algo apede proede. 

PRIMO CANTASTORIE. Viviea de na ciasa, do a Zardus, na braa femena che se ciamaa Lia. Nessun savea 
cuante ane che la avesse, e a chi che aussaa di a domanda, la respondea senpro de ave ... i ane de la luna. 
ALTRO SANTO. Fato sta che sta femena era tanto benvoluda da la dente, porce che la savea curia tante 
malatie con erbe che solo ela cognossea. 

S. BARBARA. Su la fornela era senpro n caldrin che boea e inze la betea le erbe che la dea a rencuria. Erbe 
tanto bone porce che le cressea, disiea ela, agno che era passou I orse de San Luguan. 

S. CATERINA. A la dente de Auronzo no parea vero, e por sdebetasse i pagaa con chel che i podea. i pi 
siore lassaa algo de schei, ma la pi parte dasea nos-ce vuove, na meda sea de rave o na scudiela de fasuoi. 
S. CHIARA. L pioan avea I so dafei a convinze i auronzane che era meo prea I Signor e porta algo de 
canonega pitiosto che di davoi de na femena de chela sorta! 

S. AGOSTINO. Ma la pi parte de chi che avea besuoi no sentia da chela rea e cuanche ocorea, i ciapaa I 
truoi de Zardus. 

SECONDO CANTASTORIE. Si sa come vanno le cose ... a forza di trafficare attorno a gente malata, un 
giorno si ammala anche lei. Qualche giorno non era tanto dal vres, ma gli anni erano quelli, e I'orso di San 
Lucano andava sempre piu lontano. 

Passa un giorno, passa un altro, Lia non si vedeva piu e la gente aspettava invano davanti al suo portone. 
Quelli che, mattinieri andavano a guarna le vace, speravano sempre di vedere qualcosa che si muovesse... 
magari uno straccio messo ad asciugare o un po' di fumo dal camino. Nientel... Niente ... Povera Lia, 
sembrava scomparsa. 

(musica) 

S. FRANCESCO. Na bonora, ntanto che sonaa le avemarie, passa da chela Gigio Olpe e chel che no e, I 
proa a ciamala. 

GIGIO OLPE. Lia ... Lia... ce mancia che no se ncora levada? 

(Lia appare al balcone) 

LIA. Ioso Gigio, e nos-ce dis che no son nuia dal vres. E meo che me reguarde por calche di... (pensierosa) 
Ei paura che n anema del purgatorio no me voe pi ben e me ebe mandou na malora ... save ben come che 
va ste robe ... ma io son dura a mori e vo ben autro a fermame. Vedare che n capo a doi dis starei belo meo. 
GIGIO. Alora ve saludo... e zerca de sta sana! 

(musica - campane) 

PRIMO CANTASTORIE. ... Ntanto Lia no la podea pi dafendesse dal mal. La proaa, una a I ota, dute le 
erbe che la dasea a la dente, ma no era vres che I mal se fermasse. 

SANTO. Na di la beea I aga, amara e trista da travaiasse ... la proaa a magna na erbata che becaa ... la 
credea che servisse ... col resultato de fei olche duta la gnote. La bete sul stomego na papeta con dute le 
porcarie che ncora no la avea proou. Nuia!!! Pore Lia, no la savea pi da ce parte giriasse. 

(il gruppo recita la canzone di Lia) 

Nessun'erba della Lia 
mitigava H suo dolor; 
ne radici e polverine 
ne cipolla o un po' di vin. 

Ca mom ilia e pass/ flora, 
dragon cello e rosmarin, 
suffumigi, pappettine 
ed infusi e non so che. 

SECONDO CANTASTORIE. Una sera quando era proprio a segno, penso bene di pregare quei santi che 
spesso scomodava per gli altri. Con la corona del rosario in mano, prega con tanta devozione e piano piano 
si addormenta. 

SANTO. Chel che no e, ntanto che la sogna, Santa Ostina e San Luguan i se presenta e la ciama. 

(Musica ... si entra nel sogno di Lia) 

S. GIUSTINA. (parla in padovano) ... Lia Lia, te me ga ciama e son rivada... 

S. LUCANO. (ironico, alludendo a quante volte Lia, per cose di nessun conto, lo chiama) Por na ota te ne 
ciame! De ce asto besuoi ncuoi? 

(Nel sogno, Lia cade in ginocchio ed a mani giunte, statuaria, si rivolge fiduciosa ai due santi esprimendosi in 
un tentativo di lingua dotta per meglio sottolineare il rispetto e la reverenza incondizionata verso i santi) 

LIA. Santi benedeti, anime beate de lo paradiso, vardate come che e ridota la vostra Lia! Non mangia e 
quasi non riesce a caminare. Mi meto in ginochione davante a la vostra testa incoronata. Guaritemi, ve ne 
prego! 




S. LUCANO. (con tono di rimprovero) Cuanche te ne ciamae por nbroia la pore dente no te avee tanta voia 
de ndoneate dobas ... A conta la storia de le erbe benedete da le zate del me orse... te dee via galiva...co la 
lenga zenza besuoi de ndoneate! 

S. GIUSTINA. Mi te go sempre scoltada, Lia, anca quando che te fasevi la sempia... co i to impiastri de 
erbe mate. 

S. LUCANO. Me par che calche ota te ne ebe tolesto pol zesto ... no te par che i Sante ebe algo de meo da 
fei che tegni man ai to inbroie? 

S. GIUSTINA. Anca mi gavaria da lagnarme, Lia. Setu quenti che ne prega par calcossa de n fiatin piu 
serio? 

LIA. (dispiaciuta ed implorante) Vi priego e vi ripriego... Santi benedeti che dimorate nelo zielo, salvate da lo 
male Lia, che fara tuto quello che volarete!!! 

S. LUCANO. (con tono piu comprensivo). Avon vedu che te sos proprio betuda mal ... pore femena, e che 
ades te ne pree con cuor senziero. Alora scolta polito e no sta perde na parola de chel che te digara 
Giustina. 

LIA. (con voce tremante) ... duto chello che volarete, Santi beatissimi! 

S. GIUSTINA. (con tono dolce) Lia, fia mia ... mi te mostro na sorta de erba che ti no te ghe mai vista. La 
cresse nte n liogo che voialtri ciame Col Burgiou. (La Santa tende il braccio e con il dito indica la direzione) 
doman xe I sete de otobre, la me testa, e ti te ndara dove che te go dito e te cavara n poca de sta erba te la 
fa boier, te bevara I acqua e te metara I erba sul peto, par zinque giorni, recitando I rosario con tanta 
devozion! Te ghe capi tuto? 

S. LUCANO. Me racomando, no sta fei la sema ... sta ota la pel e la toa! Sta atenta pero, che gnanche 
neautre Sante fason nuia por nuia. Porche vade duto a bon fin chel che te a dito Giustina, te as da da ai 
porete almanco meta de duto chel che te as fregou ... sosto dacordo? 

LIA. (che ha ascoltato con lo sguardo a terra, tremante) ... Beati de lo paradiso, protetori de Auronzo, la 
vostra Lia vi ha ascoltati con divozione, e promete con il bacio de la Santissima croce di fare e obbedire 
quanto avete dito. 

(I Santi scompaiono) (musica) 

PRIMO CANTASTORIE. L indoman, pore Lia, la se desseda duta sudiada e co na ziera ... la se pensa de 
duto chel che la a visto n sogno la va de stala, la deslea la mula e pian pian la se nvia inze por Socosta. Chel 
che no e la vede duta la sena che Santa Ostina i avea mostrou fin le piante duto conpai 
SECONDO CANTASTORIE. Vicino ad un albero, le sembra di vedere proprio quell'erba che Santa Giustina 
le aveva mostrato. pian piano raccoglie molte foglie che mette nel sacchetto. Prima di avviarsi verso casa, 
guarda per bene tutto, per ricordarsi con esattezza il luogo, semmai in futuro servisse tornarci ancora. 
CANTASTORIE. ... Co la e a ciasa, la bete a boe I erba e la fei duto come che i era stou dito. 

SECONDO CANTASTORIE. Dopo cinque giorni, come predetto da Santa Giustina, Lia si rimette in salute 
ed in poco tempo le ritornano le forze, meglio di prima. Non le restava che rispettare la promessa, e cosi 
distribuisce ai poveri, che nel frattempo si andavano accalcando vicino alia sua porta, quello che loro erano 
stati costretti a pagare per mezza scodella di acqua colorata. 

PRIMO CANTASTORIE. I dis che la a viviu ncora n bar de ane e cuan che la e duda de chel autro mondo, 
la ebe ciatou a spitiala San Luguan co I orse e Santa Ostina che i fasea ignoto Mah! Fato sta che anche ncuoi 
che e belo passade tante, ma tante ane, e ncora calchedun che, cuanche va a dota, parcura sta erba, che da 
alora la dente ciama I erba de Lia. 

FINE 



(Auronzo) 




